Europavei 6 (Innlandet)

Europavei 6 (E6) i Innlandet er en strekning på europaveinettet. Strekningen går fra fylkesgrensen mot Trøndelag ved Svone nord for Hjerkinn i Dovre, til Budalsbekken fylkesgrense mot Viken i Stange.

Historikk 
Dagens E6 hadde opprinnelig betegnelsen riksvei 50. Veien ble opprettet 1. juni 1965 da den ble forlenget fra grensen mot Sverige ved Svinesund til Stjørdalshalsen i Trøndelag. Før Mjøsbrua ble tatt i bruk i 1985, gikk traseen mellom Lillehammer og Moelv imidlertid langs østsida av Mjøsa. Den traseen har senere fått betegnelsen fylkesvei 213. Riksvei 4 gikk langs vestsida der E6 går i dag. 

Strekningen Øyer–Tretten ble oppgradert til motortrafikkvei med forbikjøringsstrekninger i 2012, og Øyertunnelen ble tatt i bruk.

Strekningen Frya–Vinstra: Veien ble lagt i tunnel under Hundorp og ble flyttet til vestsiden av Lågen utenom tettstedene Harpefoss og Vinstra, midtrekkverk og forbikjøringsstrekninger, påbegynt 2013, ferdig 2016.

På strekningen Vingrom–Biri ble veien i 2014–2015 utvidet med forbikjøringsfelt, og det ble satt opp midtrekkverk. Utvidelsen skulle etter planen inngå i en fremtidig firefeltsvei Biri–Lillehammer.

På strekningen Vinstra–Sjoa ble veien lagt utenom Kvam, og det ble bygget en ny tunnel gjennom Teigkampen på vestsiden. Midtrekkverk og forbikjøringsstrekninger ble påbegynt i 2014 og ferdigstilt i 2016.

Prosjekter 

Gjennom Gudbrandsdalen mellom Lillehammer og Otta har E6 blitt oppgradert eller er under oppgradering på flere delstrekninger. Dette prosjekt er overtatt av Nye Veier.
 Øyer(Tretten) – Frya er under planlegging, mulig anleggsstart i 2023.
 Fåvang–Elstad: Utvidelse og høyere standard planlegges (midtrekkverk og forbikjøringsstrekninger)
 Mellom Elstad (rett sør for Ringebu) og Frya planlegges ny trasé utenom Ringebu sentrum
 Sjoa – Otta er under planlegging

Samlet kostnad for oppgraderingene Elstad/Ringebu til Otta (totalt 56 km) blir på omkring 7 milliarder kroner. På strekning Frya-Sjoa økes dimensjonene på veibane og kulverter for å ta høyde for fremtidig flom.

Kolomoen–Moelv er en strekning på 43 kilometer, og E6 hadde vekselsvis to og tre felt. En ny firefelts motorvei på strekningen Kolomoen–Kåterud ble åpnet i oktober 2019, og en ny firefelts motorvei på strekningen Kåterud–Brumunddal ble åpnet i juli 2020. En ny firefelts motorvei mellom Brumunddal og Moelv ble åpnet i oktober 2020. Mellom Biri og Moelv er det strekning på 2 km, inkludert Mjøsbrua. Ringsaker og Gjøvik kommuner arbeider (i 2015) med planer for området. Strekningen kan komme med i revisjon av nasjonal transportplan 2018–2027.

Kommuner og knutepunkter 
Fortsetter som Europavei 6 (Trøndelag)

Fortsetter som Europavei 6 (Viken)

Referanser 

Veier i Innlandet
Europavei 6
Veier i Dovre
Veier i Sel
Veier i Nord-Fron
Veier i Sør-Fron
Veier i Ringebu
Veier i Øyer
Veier i Lillehammer
Veier i Gjøvik
Veier i Ringsaker
Veier i Hamar
Veier i Stange
Bomveier i Norge